পরদিন ৮ই মে রবিবার, দীনেশের ঘুম থেকে উঠতে দেরী হয় । দাঁত মেজে খবরের কাগজটা পড়ার সময় দেখে কাকীমা স্নান করে একটা পিতলের থালা নিয়ে তার সামনে হাজির । থালায় চন্দন বাটা এবং এক বাটি পায়েস । কাকীমা কপালে চন্দনের ফোঁটা ও এক চামচ পায়েস খাইয়ে জন্মদিনের অভিনন্দন জানান । তারপর পাশের ঘর থেকে রঙিন কাগজে মোড়া উপহার দেন । উপহারটি না খুলেই দীনেশ তার দেরাজ থেকে একটা লাল রঙের বাক্স কাকীমার হাতে দিয়ে বলে – “Happy Mother’s day! মা ।”